WEB-ODISSEA	Non mortifiques mès eth tòn beròi còs, ne consumisques era tua animositat, plorant ath tòn marit; encara que per aquerò non me cau repotegar-te, pr’amor qu’era hemna acostume a somicar quan perdec ath baron que damb eth se maridèc vèrge e que deth sòn amor auec hilhs, encara que non sigue coma Ulisses, que, sivans diden, ei apròp (en opulent país des tesprotes) e pòrte moltes e excellentes preciositats qu’a artenhut recuélher entre eth pòble.